**Tájékoztató a Képviselő-testület 2022. november 29-ei ülésén meghozott határozatairól**

**57/2022. (XI. 29.) Ök. határozat**

**Kőröstetétlen Község Önkormányzat**

**1.)** Változatlanul hagyja jóvá 2023-re vonatkozóan

**1.1**. az építmények hasznos alapterületére kivetett adó mértéke az építményadóról szóló 11/2014. (XI. 26.) önkormányzati rendelet 3. §-ában,

**1.2**. a magánszemélyek kommunális adójáról szóló 13/2014. (XI. 26.) önkormányzati rendelet 2. §-ában,

**1.3**. a helyi iparűzési adóról szóló jelenleg hatályos 14/2014. (XI. 26.) önkormányzati rendelet 2. §-ában, valamint

**1.4.** az idegenforgalmi adóról szóló 31/2010. (XII. 23.) önkormányzati rendelet 1. §-ában megállapított adómértéket.

**1.5.** a telekadóról szóló 12/2014. (XI. 26.) önkormányzati rendelet 3. §-ában foglalt telekadó mértékét

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Diósgyőri Gitta címzetes főjegyző

**58/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete –**

1. Megállapítja egy pályázat beérkezése alapján, hogy Kőröstetétlen Község Önkormányzatának kizárólagos tulajdonában lévő, Kőröstetétlen 04/4, 04/5, 04/6, 05/1. helyrajzi számú ingatlanok haszonbérbe adására kiírt pályázat érvényes.
2. Dönt arról, hogy a Makai-Agrár Kft. (2740 Abony, János utca 3. A. ép.) képviseletében Makai Béla Dezső ügyvezető által benyújtott pályázati ajánlatot elfogadja, és Kőröstetétlen 04/4, 04/5, 04/6, 05/1. helyrajzi számú földterületek haszonbérbeadására a szerződést – amennyiben a 2022. december 31-ig esedékes, 2022. évre vonatkozó bérleti díjat megfizeti - az alábbi feltételekkel megköti:

**2.1.** 2023. január 1-től 2029. december 31-ig tartó 7 év időtartamra;

**2.2**. a haszonbérlet díja évenként 41 kg/Ak búza értékének megfelelő forint összeg, az átszámítás alapja az Agrárgazdasági Kutató Intézet által a Piaci Árinformációs Rendszerben közölt augusztusi áradatok.

1. Felhatalmazza az alpolgármestert a haszonbérleti szerződés aláírására.
2. Utasítja a Ceglédi Közös Önkormányzati Hivatalt, hogy tegye meg a szükséges intézkedéseket.

**Határidő**: 2022. december 31. **Felelős**: Szerdai Károly alpolgármester

**59/2022. (XI. 29.) Ök. határozat**

**Kőröstetétlen Község Képviselő-testülete –**

1. Elfogadja a 2022. III. negyedévi gazdálkodásáról, az önkormányzat 2022.09.30-i pénzügyi helyzetéről készített beszámolót.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Szerdai Károly alpolgármester

**60/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

1. nem értékesíti Kőröstetétlen, belterület 303 hrsz-ú, 10274 m2 nagyságú, „kivett sporttelep” megnevezésű ingatlant Pásztor Anett kőröstetétleni lakos részére,
2. utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Szerdai Károly alpolgármester

**61/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) A **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) számára a Kőröstetétlen közműves ivóvízellátó rendszer megnevezésű, KRTT-IVrövid kódú, 11-32975-1-001-00-05 MEKH azonosító kódú vízi közmű elfogadja a 2022. évi havária jellegű felújítási munkálatait:

a.) Abonyi út – Törteli út Ivóvíz vezeték felújítása 717.567.- Ft+Áfa összegben.

b.) Kocséri út végén Ivóvíz vezeték felújítása 1.151.762.- Ft+Áfa összegben.

2.) A felújítási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft.-től befolyt, bérleti díjból származó bevételét jelöli meg.

3.) Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Szerdai Károly alpolgármester

**62/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) A **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) Kőröstetétlen közműves szennyvízelvezető rendszer megnevezésű, KRTT-SZV rövid kódú, 22-32975-1-001-00-00 MEKH azonosító kódú vízi közmű a 2022. évi havária jellegű felújítási munkálatait:

a.) 1-es szivattyú és 2-es szivattyú felújítása Kőröstetétlen, Karai út 8-as átemelőnél Flygt MP 3068.170 HT 210 típusú 545.336.- Ft+Áfa, Flygt MP 30.69.171. HT 250 típusú 515.240.- Ft+Áfa összegben.

b.) Szivattyú felújítása Kőröstetétlen, Karai út 9-es átemelőnél Flygt 3085.171 típusú 336.925.- Ft+Áfa összegben.

2.) A felújítási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft.-től befolyt, bérleti díjból származó bevételét jelöli meg.

3.) Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Szerdai Károly alpolgármester

**63/2022. (XI. 29.) Ök. határozat**

**Kőröstetétlen Község Önkormányzat -**

1. Jóváhagyja a Kőröstetétlen, Jászkarajenő utca 3. szám alatt lévő közösségi ház épület felújítási, átalakítási kivitelezési munkálataira 2022. február 18-án megkötött Vállalkozási szerződés módosítását, a melléklet szerinti tartalommal.
2. Az elrendelt pótmunkák fedezetéül nettó 6.145.670 Ft + Áfa, azaz hatmillió-egyszáznegyvenötezer-hatszázhetven forint+Áfa forrást biztosít Kőröstetétlen Község Önkormányzata 2022. évi költségvetése felújítási keret előirányzata terhére.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Szerdai Károly alpolgármester

**64/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

1. Megállapítja az alábbiak szerint a 2023. évben megrendezni kívánt ünnepségeit, rendezvényeit:

**1.1**. 2023. május 28.: Községi Gyermeknap

**1.2**. 2023. augusztus 20.: Államalapító Szent István Ünnepe (Falunap)

**1.3**. 2023. november 26.- december 17. Adventi ünnepség sorozat

**2.** A 2023. évi községi rendezvényekre az 1. pontban megállapított rendezvényterv alapján a 2023. évi költségvetésében biztosít fedezetet.

**3.** Utasítja a Ceglédi Közös Önkormányzati Hivatal a szükséges intézkedések megtételére.

**Határidő**: 2023. évben folyamatos **Felelős:** Szerdai Károly alpolgármester

**65/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

**1.** Elfogadja Kőröstetétlen Község Önkormányzata Képviselő-testületének 2023. I. félévre érvényes munkatervét, a határozat melléklete szerint.

**2.** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Szerdai Károly alpolgármester

**66/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

1. Ajándékkártyát adományoz a nyugdíj-ellátásban részesülő kőröstetétleni lakosok részére.
2. Az adomány összegének fedezetének a 2022. évi költségvetés általános tartalékát jelöli meg 1.950.000 Ft összeg erejéig.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Szerdai Károly alpolgármester

**67/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

1. Elfogadja Kőröstetétlen Község Önkormányzatának 2023. évi Belső Ellenőrzési Tervét.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Dr. Diósgyőri Gitta címzetes főjegyző

**68/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete -**

**1.)** Elfogadja Kőröstetétlen Község Önkormányzata Képviselő-testületének 2020. április 28-ai ülése óta hozott - de még nem teljesített - határozatokról szóló beszámolót.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Szerdai Károly alpolgármester

**69/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

1. a 2023. évi Bursa Hungarica Felsőoktatási Ösztöndíjpályázatot elbírálta, és az **érvényes** „A” típusú ösztöndíjpályázat közül az alábbi hallgatónak ítélte meg a támogatást:

|  |  |  |  |  |  |
| --- | --- | --- | --- | --- | --- |
| ssz | Név: | Pályázat kódja: | Támogatott hónapok száma | Támogatás havonta | Támogatás éves összege |
| 1.1 | B T | BURSA-2023-A-11882 | 10 | 8 000 Ft | 80 000 Ft |

2.) utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Szerdai Károly alpolgármester

**70/2022. (XI. 29.) Ök. határozat**

**Kőröstetétlen Község Önkormányzat**

1. A teljesített adóbevételek beszedését, valamint az adóhatósági feladatok ellátását végző adóügyi ügyintézők munkájának értékelésére 2022. évben 265.882 Ft érdekeltségi alapot biztosít.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Diósgyőri Gitta

címzetes főjegyző

**71/2022. (XI. 29.) Ök. határozat**

**Kőröstetétlen Község Önkormányzatának Képviselő-testülete**

1. Megköszöni a Ceglédi Közös Önkormányzati Hivatal dolgozóinak 2022. évi szakmai munkáját.
2. Felkéri a Jegyzőt, hogy tegyen intézkedést az érintett hivatali dolgozók:

2.1 Gy. I. részére jutalom kifizetésére bruttó 176.471 Ft+járulék, összesen 199.412 Ft összegben;

2.2 Sz. I. részére jutalom kifizetésére bruttó 176.471 Ft+járulék, összesen 199.412 Ft összegben;

2.3 Jné. L. E. részére jutalom kifizetésére bruttó 352.941 Ft+járulék, összesen 398.823 Ft összegben.

1. A jutalom összegének fedezeteként a 2022. évi költségvetés tartalékát jelöli meg.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Szerdai Károly polgármester

**Tájékoztató a Képviselő-testület 2022. december 5-ei rendkívüli ülésén meghozott határozatairól**

**72/2022. (XII. 5.) Ök. határozat**

**Kőröstetétlen Község Önkormányzatának Képviselő-testülete -**

1. Makai-Agrár Kft. (2740 Abony, János utca 3. A. ép.) képviseletében Makai Béla Dezső ügyvezető által benyújtott kérelmét elbírálta és úgy dönt, hogy a 2022. évi nettó 1.925.519 Ft bérleti díj 20 %-át elengedi.
2. A 2022. évben esedékes bérleti díj módosított összege nettó 1.540.415.- Ft, azaz Egymillió-ötszáznegyvenezer-négyszáztizenöt forint.
3. Kötelezi a Makai-Agrár Kft. ügyvezetőjét, hogy a 2. pontban meghatározott összeget a döntéssel egyidőben átutalással fizesse meg az önkormányzat költségvetési elszámolási bankszámlájára.
4. Utasítja a Ceglédi Közös Önkormányzati Hivatalt, hogy tegye meg a szükséges intézkedéseket.

**Határidő**: azonnal **Felelős**: Szerdai Károly alpolgármester