**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501l***

Iktatószám: C/………/2023.

Előterjesztő: Pásztor Roland polgármester

Szakmai előkészítő: dr. Szoboszlay Árpádné irodavezető

Ügyintéző: Veresné Kalicz Éva főtanácsos Tárgy: a pénzben és természetben nyújtott szociális Rendeletszerkesztő: Jáger Mária vezető-főtanácsos ellátások helyi szabályairól szóló 11/2013. (XI.27.)

önkormányzati rendelet módosítása

## ELŐTERJESZTÉS

**Kőröstetétlen Község Önkormányzata Képviselő-testületének**

**2023. január 31-ei nyilvános ülésére**

**Tisztelt Képviselő-testület!**

**Emlékeztető:**

*Magyarország biztonságát szolgáló egyes törvények módosításáról szóló 2022. évi L. törvény* 16. §-ának indokolása szerint a szociális törvény módosítása a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra –a bírósági végrehajtásról szóló törvény kivételével – egységes viszonyítási alapot vezet be szociális vetítési alap elnevezéssel.

A szociális ellátások és támogatások összegének megállapításánál a viszonyítási alap ezután nem az öregségi nyugdíj legkisebb összege, hanem a szociális vetítési alap lesz.

A változás oka, hogy az öregségi nyugdíjminimum elsősorban a nyugdíj szakágazat mutatószáma, amelyet a társadalombiztosítási nyugellátásokhoz kapcsolódóan használnak. Indokolt volt egy olyan viszonyítási alap létrehozása a szociális területen, amely figyelembe veszi majd a szakterület sajátosságait.

A 2022. évi L. törvény *a szociális igazgatásról és szociális ellátásokról szóló 1993. évi törvényt* módosító rendelkezései a szociális vetítési alap vonatkozásában 2023. január 01. napján lép hatályba.

A *Magyarország 2023. évi központi költségvetésének a veszélyhelyzettel összefüggő eltérő szabályairól szóló 613/2022. (XII.29.) Korm. rendelet* 15. §-a értelmében *Magyarország 2023. évi központi költségvetéséről szóló 2022. évi XXV. törvény* 71.§-ától eltérően **2023. évben a szociális vetítési alap összege havonta 28 500 forint.**

A rendelet módosításával kívánunk eleget tenni a törvényben maghatározott kötelezettségünknek.

A módosítás a rendeletben megállapított jövedelemhatárok esetében nem okoz összegszerű változást, tekintettel arra, hogy a szociális vetítési alap összege megegyezik az öregségi teljes nyugdíj legkisebb összegével, mely havi 28 500 forint. Az önkormányzati rendelet hatályba lépése – a törvényi hatálytól eltérően – február 4. lesz, mivel jogalkotási előírások szerint a jogszabály csak a kihirdetését követően léphet hatályba.

Ezt a „problémát” azzal hidaljuk át, hogy az új rendelkezések alkalmazhatóságát a folyamatban lévő ügyekre is kiterjesztjük, ún. átmeneti rendelkezéssel.

A rendeletmódosítással érintett hatályos önkormányzati rendelet a Nemzeti Jogszabálytár elérhetőségén olvasható: <https://or.njt.hu/eli/v01/734752/r/2013/11>

Az előterjesztést a **Jogi-, Gazdasági és Kulturális Bizottság** tárgyalja**.** A Bizottság véleményét a Képviselő-testület ülésén az elnök szóban ismerteti.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített** szavazati arányt igényel.

Cegléd, 2023. január 23.

Pásztor Roland

polgármester

**--------**

**Kőröstetétlen Község Önkormányzat Képviselő-testületének**

**.../2023. (…….) önkormányzati rendelete**

**a pénzben és természetben nyújtott szociális ellátások helyi szabályairól szóló**

**11/2013. (XI. 27.) önkormányzati rendelet módosításáról**

Kőröstetétlen Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § 8a. pontjában meghatározott feladatkörében eljárva a következőket rendeli el:

**1. §**

A pénzben és természetben nyújtott szociális ellátások helyi szabályairól szóló 11/2013. (XI. 27.) önkormányzati rendelet 2. §-a helyébe a következő rendelkezés lép:

**„2. §**

Ha e rendelet másként nem szabályozza, szociálisan rászorultnak kell tekinteni azt

*a)* az egyedül élő személyt, akinek a havi nettó jövedelme nem haladja meg **a szociális vetítési alap** 110 %-át,

*b)* az egyedülálló személyt, akinek a havi nettó jövedelme nem haladja meg **a szociális vetítési alap** 105 %-át, és tartásra köteles és képes közeli hozzátartozója nincs,

*c)* akinek a családjában az egy főre jutó havi nettó jövedelem nem haladja meg **a szociális vetítési alap** 100 %-át, és tartásra köteles és képes közeli hozzátartozója nincs”

**2. §**

Ez a rendelet 2023. február 4-én lép hatályba.

**3. §**

E rendeletet a pénzben és természetben nyújtott szociális ellátások helyi szabályairól szóló 11/2013. (XI. 27.) önkormányzati rendelet e rendelettel megállapított rendelkezéseit a hatályba lépéskor folyamatban lévő ügyekben is alkalmazni kell.

Dr. Diósgyőri Gitta s. k. Pásztor Roland s. k.

címzetes főjegyző polgármester

**-------**

Az előterjesztést láttam:

Dr. Diósgyőri Gitta

címzetes főjegyző